
EDITORIAL 





LA REGJIE 
UNICHE 
CHE E COPE 
IL TERITORI 


€ Il 2019 al sarà l'an di 
Leonardo da Vinci. Ancje 

in Friùl-Vignesie Julie. Lu 

à dit la assessore regjonàl 

ae Culture Tiziana Gibelli. 
Intune interviste al Piccolo 

e à declaràt: «O darìn une 
tematiche che i progjets a 
varan di tignî cont. Intal 2019 a 
colin i cinccent agns de muart 
di Leonardo, che al è passàt pal 
Friùl e duncje il zùc al è facil». 
E cemùt fasaraial - i domande 
il gjornalist — cui che si ocupe 
par esempli di Resistence o di 
Grande Vuere? «A studiaran lis 
machinis di vuere o l’umanisim 
in Leonardo», la rispueste de 
assessore. (Starìn a viodi). 

Che il gjeni rinassimentàl 

al sedi passât pal Friùl al è 
ancjemò inciert, par tancj 
improbabil. Dut càs, chel che al 
lasse scaturîts al è il concet di 
fonde daùr dal plan de Gibelli 
(che di diretore de associazion 
“Navigli lombardi” e à za 
inmaneàt iniziativis in omaç 

a Leonardo...): al sconcierte 
che dutis lis realtàts culturàls 
de regjon - grandis e pigulis 

— a vedin di «armonizà» (e dîs 
la assessore) i lôr calendaris 

al teme sielzùt, in pratiche 

di uniformàsi, cul risultàt 

di uniformà un panorame 
cultural che al è simpri ståt 
cetant vari e diferenziàt, e 

par chest une vore siòr. Sul 
teritori a son tancj ents e 
associazions che a an cjatade 
une lôr specialitàt, un setòr 
propri, e che a àn bisugne dal 
contribùt public par continuà a 
esisti e a fà ricercje, produzion 
e divulgazion culturàl. 

Cence «armonizazion», i 


(al va indevant a pagj. 2) » 

ntune Regjon di un milion 
Il di abitants miòr vê dôs 
Universitâts piçulis o une 
grande? La domande e torne fûr 
dispès sul gjornâl di Triest // Piccolo 
dulà che il sburt par incorporà 
cors e facoltàts al è une vore penc. 
Soredut cul centridrete al guvier 
de Regjon e torne a fasi fuarte la 
tindince a fà crodi che al sarès 
di tornà a unificà i doi ateneus 
che intai ultins 40 agns si son 
disvilupàts in forme autonome. 
Za tal 2010 Roberto Morelli, 
gjornalist professionist e docent di 
Teorie e Tecniche dal Gjornalisim 
te Facoltàt di Siencis de formazion 
a Triest, al veve fat une propueste ai 
doi sistemis universitaris regjonài 
di là viers formis di razionalizazion 
e di riorganizazion. A jerin peraulis 
in plene sintonie cul messaç de 
assessore regjonâl ae Universitàt di 
in ché volte, Alessia Rosolen. 
Al sarà un câs, ma cumò che la 
Rosolen e je di gnùf a cjàf di chest 
setòr si torne a scomencà a dî 
di meti dongje lis fuarcis. Sinergjie, 
unificazion, tai dai doplons: chestis 

Metodi Rosolen. 
La Fondazion che e mande 
a fonts la Universitat 


peraulis a tornin dutis intal discors 


che al è vignùt fùr dal prin incuintri 


che Rosolen e à volut fà cui retòrs 
di Udin e di Triest, Alberto Felice 
De Toni e Maurizio Fermeglia, e 
cul diretòr de Sissa, Stefano Ruffo. 
Covente fà i conts, al somee, cu 

la duplicazion inutile dai cors di 
lauree, ma soredut la novitàt e je 
la costituzion di une Fondazion 
uniche regjonàl pe Universitàt che 
e varès di là a aministrà i fonts pe 
ricercje, premiant lis iniziativis 
dulà che i ateneus si metin adun e 
cirint di specializà ognidune des 
dòs Universitàt in alc. 

A presentà chestis ideis, ancjemò 


une volte, su M Piccolo, al è 

simpri Roberto Morelli che al è il 
puartevòs dal “metodi Rosolen”. 
A diference di agns indaùr, cheste 
volte al precise che nol sarès 
pussibil fondilis intune uniche 
“Universitàt di Triest e Udin”, ma 
bisugne lavorà par vê «dôs sedis 
distintis di un sôl ateneu slargjàt». 
Ma il messag pai furlans al è clàr: 
«Inte societàt di trente agns fa, 
l'ateneu sot di cjase al sunave tant 
che un dirit. Vuê o savìn che e je 
stade une condane». 

Par Triest, che e jere la uniche 
Universitàt in regjon, di sigùr la 
nassite de Universitàt di Udin 


avete lla 

e je stade une condane. Ancje 
parcè che Udin, purpùr cuntun 
sotfinanziament vergognòs, e je 
cressude une vore, fin a superà 
Triest pe prime volte tal 2016 par 
numar di iscrizions. Il probleme 
che Rosolen e à voie di risolvi 
forsit al è chest. Se il finanziament 
des universitàts al ves di là daùr 

di cheste dinamiche, a Triest no 
varessin masse ce ridi: e alore 

la idee di un contignidòr par 
indrecà ducj i contribùts publics 
pe ricercje e i contribùts dai 
imprenditòrs privàts e je perfete 
par tornà a puartà a Triest il balin 
des decisions e dai riparts. 

Se i criteris dopràts a fossin chei 
dal merit, de ecelence dai progjets, 
de valorizazion dai zovins di 
talent, il retòr De Toni al podarès 
ancje fidasi. Ma al è plui probabil 
che si ledi daùr de logjiche de 
ricercje dal consens e des “lobbies” 
politichis. E alore ocjo! Valie la 
pene di vendi la autonomie di une 
Universitàt domandade cun fuarce 
dal popul furlan? Cence garanziis, 
al sarès un suicidi. Il 


DAI RONGS LABORATORIS 
DI BIODIVERSITAT 

A NASSIN VINS 
“RIVOLUZIONARIS” 


Vignai da Duline, un progjet in direzion 
contrarie ae viticulture industrial 


«FURLANS, 
FEVELAIT FURLAN... 
AES BESTIIS!» 


99 66 


“Tui-tui”, “cjo-cjo”, 


LA TIERCE CORSIE DE A4 
CHE E FEVELI 
ANCJE PAR FURLAN 


I slovens a son rivàts a imponi 


«BRAUROSE 
DI PUARTÀ INDENANT 
LA NESTRE CULTURE» 


La gnove Campione mondial 


DJ TUBET IN FRISIE 
A RAP-PRESENTÂ 
IL FRIÙL AL MEM 


mars”... La esperience dal rapper 


la marilenghe e covente 


la segnaletiche bilengàl su la A34. 


di spade Mara Navarria e conte di Nimis a Leeuwarden, 


doprade in famee e tal beare E nô furlans, starìno a cjalà? il leam cul Friûl e Cjarlins Capitàl europeane de Culture 

La regjie uniche 
che e cope il teritori 
(di pagij. 1) 


finanziaments de Regjon no 
rivaran. 

<k Ma la politiche culturàl 

no varessie di sostignî 

lis specificitàts? Al è tes 
specificitàts che e sta la ricjece 
e lis competencis di ogni 
realtàt culturàl. Chel che e 
domande la assessore Gibelli e 
je une sfuarcadure, che e puce 
di arogance. Tant par capîsi, 
cjapant sù l’esempli fat di une 
operadore culturàl: se jo o soi 
la massime esperte di frico, no 
tu varessis di domandàmi di 
fà i cevapcici. Tai fâs istès, ma 
o fasevi une vore miòr il frico! 
Cussì, se un ent cultural al fâs 
culture, al programe lis sòs 
ativitàts in armonie cui sogjets 
che al coinvolg, dal public ai 
artiscj, no daùr di un teme 
impontùt dal alt. Ce risultàts, in 
tiermins di cualitàt, podaraial 
puartà chest sisteme? Astu 
voie di celebrà l'aniversari di 
Leonardo? Afide il progjet a 
cui che al sa, o introdùs un 
mecanisim che al premie cui 
che al svilupe chel teme, cun 
fonts e finalitàts disseparadis 
di chés altris ativitàts culturàls 
che si fasin in regjon e che a 
vegnin finanziadis. Ma no sta a 
imponi un teme a dut il tiessùt 
culturàl de regjon. 

ik Tiessùt che al domande 
ben altris atenzions. A son 
setemanis par esempli che si 
fevele dal avignî dal Museu 
“Gortani” di Tumieg, in grave 
crisi finanziarie. Propit par 
bocje de assessore Gibelli, 

la Regjon e à fat savè che 

e metarà lis risorsis par 
rilancalu e che e je la volontàt 
di amplià il rai di ativitàt 

dal satùl dai ûs e costums de 
int cjargnele. Dopo dal anunzi, 
però, il cda de Fondazion si 

è dimetàt e no si sa nuie dal 
plan di rilang di une struture 
che e à un valòr pal teritori. 
Propit la impuartance che i ven 
ricognossude dal teritori — a 
cheste, come a altris, ben si 
intint — e varès di vuidà ancje 
la erogazion dai contribùts 
publics (la Regjon e je daùr a 
meti man ai regolaments in 
materie), indispensabii — lu 
tornìn a dî — par rinovàsi, 
svilupàsi, cualificàsi e par fà 
cressi la comunitàt. E alore, se 
al è just che la Regjon e proponi 
la sò vision complessive dal 
teritori, al è sbaliàt che no dedi 
pés aes resons dal teritori, 
tornant magari a centralizà 
ciertis funzions (o jentrant 

te progjetualitàt des ativitàts 
vincolantle al svilup di un 
teme determinàt). Il teritori 

al va scoltàt e rispietàt te sòs 
diferencis. No dome tant che 
intenzion. Il 





TAL BEARG 


LINT FURLANE 





Cemut fevelaà la marilenghe 


aes bestiis 


Un gjat furlan vér al sint dome “tui-tui”, 
il cjan “to-to” e par clamà lis gjalinis 
baste berlàur “pii-pii” 


l sproc «Furlans, fevelait 


furlan!» nol vàl dome 

cuant che si à a ce fà cu lis 
personis. 
Dispès o dismentein che ancje 
lis bestiis di chenti a son furlanis 
e che, fin cumò, a jerin usadis a 
capî ché lenghe. 
Al sarà par chel che cualchi volte 
nus cjalin un fregul di neri, cul 
cjavut in bande e une voglade 
smaraveade, a stan pensant: 
«Ma parcè il gno paron si metial 
a talianotà cun me, e no mi 
fevelial in marilenghe». 
Par vignîus incuintri e no 
fà brutis figuris cun lòr, us 


CONSEI REGJONAL 





Plui furlan in Rai, 
ducj dacuardi. 
Dopo de mozion, 
cumò si spietin i fats 


? Istat, si sa, al è stagjon di 
feriis: lis scuelis si svuedin e 

i mestris a tirin il flàt lontan dal 
cisicà dai canais, lis splazis e lis 
rivis dai flums si jemplin di cjar 
pronte a brustulàsi e i moscjins 
(e chês osteadis di raspulis) se 
gjoldin a passisi intor des cuessis 
crotis. Intai bancs dal Consei 
Regjonal, dut câs, si va indenant 
a lavorà a pro dai citadins e dal 


ricuardìn cualchi espression 
tipiche par fevelàur ben. 

Vèso un gjat? Par clamàlu, un 
gjat furlan vêr al sint dome “tui- 
tui”. Se al cumbine alc che nol va, 
o par paràlu vie, si dopre “ghets!”. 
Indicazions pal cjan: “to-to° par 
clamàalu, “mars” par falu cori. 

Par fà come Sant Francesc che 
lis bestiis i vignivin dutis dongje, 
baste berlà “pii-pii” aes gjalinis, 
cul dindi us covente invezit un 
biel “pitu-pitu”, “viri-viri” pes 
razis e pes ocjis, e al è ancje il 
“cjo-cjo” pal purcit. Pal mus? 
“Eri” o “eri ca”. 

Cumò séso stracs di véju masse 


teritori, cuntun voli ancje a chel 
furlan. In gracie de sensibilitàt 

e dal interessament dal Grup 
Consiliàr dal Pat pe Autonomie, 
cun di fat, ai 26 di Lui dut il 

Consei al à fate buine la mozion 
pe tutele des sedis furlanis de Rai, 
presentade di Massimo Moretuzzo 
e Giampaolo Bidoli al principi 

dal més. Cheste aprovazion ae 
unanimitàt e impegne la Zonte 
Regjonàl a metisi sot te cuistion, 
fasint presse al Consei dai Ministris 
e al Ministeri des Comunicazions 
par che e vegni ricognossude la 
impuartance dai studis periferics 
de Rai, che a àn di jessi indotàts di 
autonomie finanziarie e gjestiondl, 
rinfuarcant par prionte la sede 
udinese sedi a nivel tecnologjic 
sedi di personal, in maniere di fale 
deventà un centri di produzion di 





intor di voaltris? Par mandàju 
vie, berlait “chis” al purcit e “sjo- 
sjo aes gjalinis, che al ven bon 
ancje par razzis e ocjis. 

No si doprin plui tant, ma se us 
capitàs di vê di vuidà un cjarug 
gii 
e “gjie’ par fà là indevant bûs e 
cjavai; par fâ là a campe il bo, 


tiràt di bestiis, ve ca: “iih 


“bist” o “bistahàr”. Par fà parti 
une vacje “alo”, par fale là a 
drete, doprait “uòt” o “Ôt”. 

In sumis, tancj a disin che par 
fà vivi il furlan si à prime di dut 
di doprà la lenghe in famee, e 

e va ben. Ma al covente dopràt 
ancje... tal bearc! E 


programs in lenghe furlane. 

Dome in cheste maniere si podarà 
pardabon sigurà un servizi 
radiotelevisîf public di cualitàt 

e meti in vore la normative 

statàl e europeane pe tutele des 
minorancis linguistichis, daùr dal 
model de Provincie Autonome di 
Bolzan. 

Cumò che il troi al è stàt batùt, 
bisugne però viodi se il pît al 

varà avonde fuarce e voie par là 
indenant te marcje: no vin rivàt a 
gjavài fûr nuie di plui ae segretarie 
dal President Fedriga, ma nô o 
volìn crodi che, une volte tornàts 
in ufici dopo di une polse ae 
scuvierte dai lùcs di incjant dal 
nestri teritori e dal microcosmi des 
varietàts de lenghe, si metaran sot 
di buine uce par valorizà cheste 
ricjece che nus fâs cussì speciài. E 














Il Friùl 
te epoche 
dai monsons 


if Une volte mi fasevin fà bocje di 
ridi lis espressions gjornalistichis 
tant che “bombe di aghe e 

plombe jù su la citàt”. Mi someave 
esagjeràt devant di un avigniment 
atmosferic doprà tiermins di 
vuere. 


sit: Vuè mi soi ricrodùt e o soi 
convint, devant dai fenomens 
simpri plui fis di chest gjenar di 
temporài che si presentin in Friùl, 
che o sin in presince di alc che al 
lasse scaturîts. 


i Il clime al cambie e no si trate 
plui di episodis sporadics. L'alarme 
lancàt dai sienziàts nol è dome 
teorie, ma une realtàt che o vivin 
in maniere personal su la nestre 
piel. No sai se la espression corete 
di un pont di viste tecnic e sedi 
“clime monsonic”, ma ciert al à 
dutis lis carateristichis. 


£K No je une semplice 
constatazion, al rapresente invezit 
un motîf seri di riflession par duc] 
nô furlans, clamàts a interogàsi su 
ce che al sarà de nestre agriculture, 
dal turisim, di tantis ativitàts li che 
si réc la nestre economie e la vite 
social stesse. 


i Cemùt rispuindi ai 
cambiaments globài e je une 
domande che, tant che regjon 
autonome, o vin di jessi in stàt di 
savéi rispuindi, vuê e no cuant che 
i efiets a saran palés. 


i A ce coventie la autonomie, la 
specialitàt che o ‘nt fasìn bandiere, 
se no a dà soluzions diviersis, par 
vie che a son strategjichis e in stàt 
di mantignî, forsit trasformantile, 
la nestre identitàt che e nas di 

un rapuart diret e ancestràl cu la 
nature, la tiere e il cîl? E 





cir LA PATRIE DAL FRIÙL 


su Facebook 


www.facebook.com/lapatriedalfriul 


Frache "mi piace" 
par seguînus 
ancje li 





su Twitter 
@patriedalfriul 











Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 

